recursal/SuperWikiNEXT-32B huggingface dataset:
**Muzium Perhutanan Negeri Kelantan** terletak di bawah pentadbiran Jabatan Perhutanan Kelantan. Ia terletak di bawah kuasa kerajaan negeri Kelantan yang mengawal hasil hutan. 

Jabatan Perhutanan telah medapat peruntukan sebanyak lebih kurang RM 1 juta untuk tujuan penubuhan Muziumb Perhutanan Negeri Kelantan, di bawah Rancangan Malaysia ke-7.

Pada peringkat awalnya pihak Jabatan telah menghubungi pihak perunding daripada beberapa Institut Pengajian Tinggi Tempatan untuk mereka bentuk bangunan muzium dan menyediakan pelan konsep layout susunatur dalaman,luaran dan lanskap.

Disebabkan keadaan ekonomi yang tidak stabil, peruntukan bagi pembinaan muzium yang telah dilulus itu dibekukan buat sementara waktu. Walau bagaimanapun pihak, jabatan telah berusaha untuk menggunakan sebahagian peruntukan yang dilulus untuk mengubahsuai dan membaiki bangunan sedia ada untuk dijadikan Muzium Perhutanan sementara.

Bagi tujuan pameran dan pendidikan, pihak jabatan telah mengumpul beberapa artifak yang berkaitan dengan sektor Perhutanan Negeri Kelantan dari peruntukan sedia ada. 

Muzium Perhutanan Negeri Kelantan di bina dalam kawasan Hutan Simpan Kekal Ulu Sat. Ianya meliputi keadaan semulajadi hutan dan penggunaan plot-plot contoh dan kawasan yang sedia ada di sekitaran kawasan bangunan muzium.

Bahagian dalam muzium pula meliputi susun atur dalaman bagi bahan-bahan artifak dan juga mengenai maklumat serta peralatan yang berkaitan dengan sektor Perhutanan Negeri Kelantan.

Sehingga kini pihak Jabatan sedang giat mengumpulkan koleksi bahan-bahan pameran untuk dipamerkan kepada para pelawat dan orang ramai secara berterusan. Ini adalah untuk menarik minat pelawat secara berterusan.

Muzium Perhutanan ini di buka untuk para pengunjung bagi tujuan pendedahan terhadap perkembangan dan peranan hutan ke atas kehidupan manusia sejagat.

Rujukan
-------

 1. ↑  Muzium Perhutanan Negeri Kelantan
**Muzium Petaling Jaya** ialah muzium di Petaling Jaya, Daerah Petaling, Selangor, Malaysia. Ia mempamerkan sejarah dan pembangunan Petaling Jaya.

Sejarah
-------

Muzium ini dibuka pada November 2007 dari sebuah pusat pendidikan lama. Ia ditutup untuk pengubahsuaian dan kembali dibuka pada April 2016.

Pameran
-------

Muzium ini mempamerkan perkembangan sejarah Petaling Jaya yang ditempatkan dalam tiga bahagian, yang berasal dari Petaling Jaya, pentadbiran Petaling Jaya dan pengembangan Petaling Jaya.

Waktu pembukaan
---------------

Muzium ini dibuka setiap hari kecuali Jumaat dan cuti umum dari 9.00 pagi hingga 5.00 petang. Masuk adalah percuma.

Pengangkutan
------------

Muzium ini boleh dicapai melalui Stesen LRT Taman Jaya.

Rujukan
-------

1. 1 2  "Petaling Jaya Museum, Taman Jaya, PJ, Malaysia". Malaysia Traveller. Dicapai pada 20 October 2016.
2. ↑  "Muzium Petaling Jaya - Jabatan Muzium Malaysia". Jabatan Muzium Malaysia. Dicapai pada 20 October 2016.
3. ↑  "Petaling Jaya Museum". TimeOut. 20 March 2013. Dicapai pada 25 October 2016.
4. ↑  VM Team (24 April 2015). "Petaling Jaya Museum : Humble Beginnings of a City Showcased". Virtual Malaysia. Diarkibkan daripada yang asal pada 25 October 2016. Dicapai pada 25 October 2016.

Pautan luar
-----------

* Muzium Petaling Jaya di Facebook

Koordinat: 3°6′16.9″N 101°39′3.1″E﻿ / ﻿3.104694°N 101.650861°E﻿ / 3.104694; 101.650861
**Burung Belatuk Besar Tengkuk Kuning** ialah salah satu daripada haiwan yang boleh didapati di Bangladesh, Bhutan, Kemboja, China, India, Indonesia, Laos, Malaysia, Myanmar, Nepal, Thailand dan Vietnam. Nama sainsnya ialah *Picus flavinucha*.

Ciri-ciri
---------

Burung Belatuk Besar Tengkuk Kuning ialah haiwan yang tergolong dalam golongan benda hidup,
alam : haiwan, filum : kordata, sub-filum : bertulang belakang (vertebrata), kelas : burung. Burung Belatuk Besar Tengkuk Kuning ialah haiwan berdarah panas, mempunyai sayap dan badan yang dilitupi bulu pelepah. Paruh Burung Belatuk Besar Tengkuk Kuning tidak bergigi.

Makanan
-------

Pembiakan
---------

Burung Belatuk Besar Tengkuk Kuning membiak dengan bertelur. Telur Burung Belatuk Besar Tengkuk Kuning bercangkerang keras.

Habitat
-------

Pautan luar
-----------

* 

Carian Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
***Kembang-Kembang Plastik*** (***Bunga Plastik***) ialah filem Indonesia 1977 yang diarahkan oleh Wim Umboh. Dibintangi oleh Cok Simbara, Dien Novita, Maruli Sitompul, dan Roy Marten, ia memperincikan kehidupan orang-orang yang tinggal di daerah pelacuran di Semarang. Ia telah ditafsirkan sebagai memberi perspektif simpati terhadap keadaan mereka, tetapi mendapat sambutan yang berbeza.

Penerbitan
----------

*Kembang-Kembang Plastik* diarahkan oleh Wim Umboh, yang umumnya terkenal dengan filem romantik. Cerita ini diadaptasi dari lakonan pentas oleh Arifin C. Noer. Menurut Umboh, filem ini dimaksudkan untuk tidak memiliki protagonis utama, melainkan memberikan perlakuan yang sama pada watak utama masing-masing.

Keluaran dan sambutan
---------------------

Filem ini dikeluarkan pada 1977. Ia ditayangkan di Festival Filem Antarabangsa Taipei pada tahun berikutnya. Pada Festival Filem Indonesia 1978, ia menjadi naib juara untuk penyuntingan terbaik.

Satu ulasan untuk majalah *Tempo* berpendapat bahawa Umboh tidak layak untuk mengarahkan filem ini, kerana pendekatannya yang realistik tidak berlaku adil terhadap drama asalnya; namun, kejadian rompakan itu dikatakan dilakukan dengan baik. Noer juga menulis bahawa pendekatan Umboh terlalu realistik untuk material tersebut. Mangunharso menulis bahawa filem itu menarik, tetapi mengeluh bahawa hingga akhir filem itu mula terlalu fokus pada Mbah Genggong. Weiland menyifatkannya sebagai "filem yang membawa anda ke arah irama filemnya dan berhenti cukup kerap untuk memberi anda masa untuk berfikir."

Rujukan
-------

Nota kaki

1. 1 2 3 4  Tempo 1978, 5 Film Pilihan.
2. 1 2  Weiland 1978, The Big Surprise.
3. ↑  filmindonesia.or.id, Kembang-kembang Plastik: Penghargaan.
4. ↑  Mangunharso 1978, Kembang-Kembang Plastik.

Bibliografi

* "5 Film Pilihan" [5 Choice Films]. *Tempo* (dalam bahasa Indonesian). 6 May 1978. Diarkibkan daripada yang asal pada 22 March 2012. Dicapai pada 22 March 2012.CS1 maint: unrecognized language (link)
* "Kembang-kembang Plastik: Penghargaan" [Kembang-Kembang Plastik: Awards]. *filmindonesia.or.id* (dalam bahasa Indonesian). Konfidan Foundation. Diarkibkan daripada yang asal pada 23 March 2012. Dicapai pada 23 March 2012.CS1 maint: unrecognized language (link)
* Mangunharso (3 December 1978). "Kembang-Kembang Plastik" (PDF). *Suara Merdeka* (dalam bahasa Indonesian). Diarkibkan daripada yang asal (PDF) pada 22 March 2012. Dicapai pada 22 March 2012.CS1 maint: unrecognized language (link)
* Weiland, Andreas (1978). "The Big Surprise at the Taipei International Film Festival of 1978: 'Plastic Flowers'. A Movie from Indonesia by Wim Umboh". *Influence*. m/s. 11–13.

Pautan luar
-----------

* *Kembang-Kembang Plastik*  di Pangkalan Data Filem Internet (IMDb)
**Burung Ayam-ayam** ( ***Gallicrex cinerea***) ialah burung air dalam kumpulan keluarga Rallidae. Ia merupakan ahli dalam genus ***Gallicrex*** tunggal.

Kawasan pembiakan Burung Ayam-ayam adalah kawasan paya sepanjang selatan Asia dari India dan Sri Lanka sehingga selatan China, Jepun, Malaysia dan Indonesia. Ia bertelur di tanah kering di atas tumbuhan paya, bertelur sebanyak 3-6 biji telur. Ia kebiasaannya merupakan burung yang tinggal tetap di kawasan mereka.

Badannya tirus memudahkannya menyusup melalui tumbuhan rumput berpaya dan belukar. Ia mempunyai jari kaki panjang dan ekor pendek.

Burung Ayam-ayam jantan sepanjang 43 cm. Ia mempunyai bulu hitam kekelabuan dengan kaki dan paruh, balung dan atas kepala bewarna merah. Ayam jantan bewarna terang, dan bertukar menjadi semakin gelap apabila semakin tua. Mempunyai paruh kuning dan berkaki hijau.

Burung betina lebih kecil sekitar 36 cm, dan bewarna coklat gelap di bahagian atas dan lebih cerah di bahagian bawah. Bulu pelepah berceloreng dan bergaris gelap. Berparuh kuning dan berkaki hijau. Anak burung hitam, sebagaimana kesemua rails.

Burung ini menyudu paruh mereka ke dalam lumpur atau air cetek, juga memburu makanan dengan melihat. Burung Ayam-ayam makan serangga dan ikan kecil dan biji benih. Juga mencari makan atas daratan.

Burung air amat berhati-hati, tetapi kadang kala dapat dilihat di kawasan lapang. Ia bising terutama pada waktu subuh dan maghrib, dengan bunyi panggilannya.

Rujukan
-------

* "Gallicrex cinerea". *Senarai Merah Spesies Terancam IUCN*. **2004**. 2004. Unknown parameter `|downloaded=` ignored (bantuan); Unknown parameter `|assessors=` ignored (bantuan){{cite iucn}}: error: malformed |id= identifier (help)no identifier
* *Birds of India* by Grimmett, Inskipp and Inskipp, ISBN 0-691-04910-6

Pautan luar
-----------

* Carian gambar di Google.]

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2012). "*Gallicrex cinerea*". *Senarai Merah Spesies Terancam IUCN*. **2012**. Dicapai pada 26 November 2013.CS1 maint: ref=harv (link)old-form url
**Kuala Gris** merupakan satu penempatan yang berada dalam daerah Kuala Krai. Satu masa dulu ia sukar dimasuki kerana kedudukannya yang agak terpencil dan pendalaman. Tapi sekarang infrastruktur untuk sampai ke sini telah ditingkatkan dan mudah untuk sampai ke sana. Permukaan geografi agak berbukit-bukau dan secara visualnya berlatarbelakangkan kawasan berbukit-bukau.

Ada beberapa laluan masuk ke Kuala Gris yang boleh dilalui ketika ini:

1. Melalui jalan air dari tangga Krai. Terdapat perkhidmatan bot mengambil masa lebih kurang sejam setengah untuk sampai ke Kuala Gris.
2. Dari Lebuhraya Kuala Krai-Gua Musang masuk ke Jalan Sungai Sam ke Dabong. Lebih kurang 40 km untuk sampai ke Kuala Gris dan memakan masa lebih kurang sejam setengah melalui jalan yang agak berbukit.
3. Melalui jalan Tanah Merah ke Dabong, melintasi jambatan yang dibuka secara rasmi pada 2006.

Pemandangan menarik dapat dilihat sepanjang perjalanan ke Kuala Gris. Terdapat kawasan peranginan seperti Gunung Stong yang jaraknya lebih kurang 20km dari Kuala Gris. Gunung Stong mempunyai air terjun yang tinggi dan bertingkat. Dan terdapat Gua Ikan yang unik,jaraknya lebih kurang 10km dari Kuala Gris.
**Burung Barau-barau** (bahasa Inggeris: *Straw-headed Bulbul*) ialah salah satu daripada haiwan yang terdapat di Malaysia. Nama saintifiknya ialah *Pycnonotus zeylanicus*. Ia juga dikenali sebagai burung Baram. Ia merupakan salah satu daripada spesies yang digambarkan oleh William Farquhar yang terdapat di Tanah Melayu. 

Malaysia merupakan salah satu daripada 12 negara yang telah diiktiraf sebagai *kepelbagaian raya* "mega diversity" daripada segi bilangan dan kepelbagaian flora dan fauna dengan 15,000 spesies pokok berbunga yang diketahui, 286 spesies mamalia, lebih 1,500 vertebrat darat, lebih 150,000 spesies invertebrat, lebih 1000 spesies rama-rama dan 12,000 spesies kupu-kupu, dan lebih 4,000 spesies ikan laut.

Taburan
-------

Burung Barau-barau boleh didapati di Semenanjung Malaysia.

Ciri-ciri
---------

*Burung Barau-barau* ialah haiwan yang tergolong dalam golongan benda hidup, alam haiwan, bertulang belakang (vertebrat), kelas Burung. Dalam aturan : , tergolong dalam keluarga : .Burung Barau-barau ialah haiwan berdarah panas, mempunyai sayap dan tubuh yang diselubungi bulu pelepah. Burung mempunyai paruh tanpa gigi.

Jantung Burung Barau-barau terdiri daripada 4 kamar seperti manusia. Kamar atas dikenali sebagai atrium, sementara kamar bawah dikenali sebagai ventrikek.

Makanan
-------

Oleh kerana habitat spesies burung ini selalunya ditemui dekat dusun buah-buahan, maka makanan paling ringkas yang kita tahu ialah buah pisang, betik, dan lada padi. Selain daripada itu, buah buah pokok kayu yang senang untuk dicerna dalam perut burung ini juga antara lain makanan utamanya. Jika musim buah akan berlalu maka sasaran utamanya makananya ialah serangga kecil lalam hutan seperti lipas, anai-anai dan lain-lain lagi

Pembiakan
---------

Sebagai burung, Burung Barau-barau membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Habitat
-------

Biasanya, burung ini akan tinggal di hutan yang berhampiran dengan sungai atau anak sungai kerana burung ini sangat gemar mandi apabila matahari makin hangat di siang hari. Selalunya, burung itu akan kekal tinggal di kawasan yang dekat dengan kebun atau dusun buah-buahan.

Pengekalan
----------

Burung Barau-barau merupakan haiwan yang dilindungi di Malaysia dan memerlukan lesen pemburuan untuk memburunya.

Rujukan
-------

1. ↑  ENAKMEN-ENAKMEN YANG BERKAITAN DENGAN PEMULIHARAAN DI SABAH, 1) Enakmen Pemeliharaan Hidupan Liar 1997[*pautan mati kekal*]
2. ↑  Natural History Drawings: The Complete William Farquhar Collection : Malay ...

Pautan luar
-----------

* Carian gambar di Google.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Bagi masyarakat Iban dahulu, usaha bagi si teruna untuk memikat si dara akan dilakukan pada malam hari melalui amalan yang dipanggil ***Ngayap***.  Amalan *ngayap* ini dilaksanakan bagi membolehkan si teruna dan si dara untuk berkenalan dan meluahkan isi hati kepada pasangan masing-masing. Walaupun amalan *ngayap* dibenarkan, namun *ngayap* seharusnya dilakukan dengan adap sopan santun yang berlandaskan adat dan pegangan hidup bermasyarakat kaum iban itu sendiri bagi mengelakan salah sangka dan fitnah yang boleh mencemarkan nilai budaya masyarakat iban.

Mengikut Adat, seseorang teruna boleh mengunjungi si dara tidak melebihi tiga malam berturut. Jika kunjungan berterusan, ibu-bapa si gadis mempunyai hak untuk menentukan dan bertanya kepada si teruna samada si teruna serius di dalam usahanya untuk memikat atau tidak. Jika didapati si teruna tidak jujur dan hanya ingin berfoya-foya maka kunjunganya haruslah dihentikan dengan segera. Dan jika si teruna serius dan bercadang untuk mengawini si Gadis, maka si teruna dinasihatkan supaya memberitahu ibu bapanya tentang hasratnya untuk datang meminang si gadis. Sekiranya si teruna masih berkunjung tanpa membuat keputusan maka ibu bapa si gadis berhak menangkap si teruna dan menguruskan perkahwinan pasangan yang berkenaan dan kemudian merujuk perkara tersebut kepada ***Tuai Rumah*** (Ketua Kaum) dan penduduk rumah panjang yang berkenaan.

Pada masa kini tradisi dan amalan *ngayap* tidak lagi diamalkan di dalam arus pembangunan dan cara hidup yang lebih bersifat kemodenan. Justeru itu perjumpaan si teruna dan dara dijalankan semasa majlis keramaian, seperti gawai, pergaulan di sekolah, di institusi pengajian tinggi, atau di tempat kerja pasangan masing-masing. Namun demikian *ngayap* adalah sebahagian kecil daripada budaya warisan iban. Untuk mengelakan budaya ini dari disalahgunakan oleh generasi baru, maka amalan ini harus dihadkan untuk orang iban. Sahaja, sekiranya terdapat pelanggaran adap atau campurtangan kaum lain di dalam amalan ini, maka undang-undang boleh diambil seperti yang termaktup dalam Seksyen 132 *Adat Iban*, 1993.

Rujukan
-------

1. ↑  Benedict Sandin. *Iban Adat and Augury*. Penerbit Universiti Sains Malaysia for School of Comparative Social Sciences; 1980: 151 pages. - page 69.
**Burung Belatuk Baldu** adalah salah satu daripada haiwan yang boleh didapati di selatan Asia termasuk Malaysia. Nama sainsnya ialah *Sitta frontalis*.

Ciri-ciri
---------

Burung Belatuk Baldu ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Belatuk Baldu adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Belatuk Baldu tidak bergigi.

Makanan
-------

Pembiakan
---------

Burung Belatuk Baldu membiak dengan bertelur. Telur Burung Belatuk Baldu bercangkerang keras. Burung Belatuk Baldu bersarang dalam lubang pokok atau celah batu, dilapik dengan lumut, bulu haiwan dan bulu pelepah, atau rumput. Sering kali burung Belatuk Baldu perlu memperluaskan lubang, tetapi lubang besar akan dikecilkannya dengan membina dinding lumpur yang kemas. Belatuk Baldu menghasilkan tiga hingga enam putih dengan tompokan merah.

Ia merupakan burung bising, sering kali dijumpai dengan bunyi berulang "sit-sit-sit".

Habitat
-------

Galeri
------

* HadapanHadapan
* DiagramDiagram
* Di Hong KongDi Hong Kong

Rujukan
-------

* "Sitta frontalis". *Senarai Merah Spesies Terancam IUCN*. **2004**. 2004. Unknown parameter `|downloaded=` ignored (bantuan); Unknown parameter `|assessors=` ignored (bantuan){{cite iucn}}: error: malformed |id= identifier (help)no identifier Database entry includes justification for why this species is of least concern
* *Birds of India* by Grimmett, Inskipp and Inskipp, ISBN 0-691-04910-6
* *Tits, Nuthatches and Treecreepers*, Harrap and Quinn, ISBN 0-7136-3964-4

Pautan luar
-----------

* BirdLife Species Factsheet

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
Burung Belatuk Daun Rintik di Thailand
**Burung Belatuk Daun Rintik** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Hamicircus canente*.

Ciri-ciri
---------

Burung Belatuk Daun Rintik ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Daun Rintik mempunyai paruh tanpa gigi.

Jantung Burung Belatuk Daun Rintik terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Belatuk Daun Rintik membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pautan luar
-----------

* Carian Google burung Belatuk Daun Rintik.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2012). "*Hemicircus canente*". *Senarai Merah Spesies Terancam IUCN Versi 2013.2*. Kesatuan Pemuliharaan Alam Sekitar Antarabangsa. Dicapai pada 26 November 2013.CS1 maint: ref=harv (link)
**Burung Belatuk Ranum** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Reinwardtipicus validus*.

Ciri-ciri
---------

Burung Belatuk Ranum ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Ranum mempunyai paruh tanpa gigi.

Jantung Burung Belatuk Ranum terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan
---------

Sebagai burung, Burung Belatuk Ranum membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

Pautan luar
-----------

* Carian Google burung Belatuk Ranum.

|  |  |
| --- | --- |
| Senarai burung | Burung merpati |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

1. ↑  BirdLife International (2012). "*Reinwardtipicus validus*". *Senarai Merah Spesies Terancam IUCN Versi 2013.2*. Kesatuan Pemuliharaan Alam Sekitar Antarabangsa. Dicapai pada 26 November 2013.CS1 maint: ref=harv (link)
***Chaos;Child*** (digayakan sebagai ***ChäoS;Child*** ) adalah permainan video novel visual yang dibangunkan oleh 5pb. Ia adalah entri utama keempat dalam siri *Pengembaraan Sains*, dan sekuel tematik kepada *Chaos;Head* (2008). Ia dikeluarkan di Jepun pada tahun 2014 untuk Xbox One, dan kemudiannya untuk PlayStation 3, PlayStation 4, PlayStation Vita, Microsoft Windows, iOS, Android dan Nintendo Switch. Terjemahan bahasa Inggeris telah dikeluarkan untuk PlayStation 4 dan PlayStation Vita oleh PQube pada 2017, dan untuk Windows oleh Spike Chunsoft pada 2019.

Pemain memainkan peranan sebagai watak Takuru Miyashiro, presiden kelab berita sekolahnya, yang menyiasat kes pembunuhan bersiri "Return of the New Generation Madness". Dia mengalami delusi, dan pada beberapa titik sepanjang cerita, pemain boleh membuat pilihan untuk memilih sama ada Takuru harus mengalami delusi positif atau negatif, atau tidak: pilihan ini mempengaruhi arah plot, menyebabkan ia bercabang daripada naratif utama kepada laluan dan penamat yang berbeza.

Permainan ini dicipta untuk mempunyai unsur "psiko-suspens" yang serupa dengan *Chaos;Head*, sambil menambahkan lebih banyak unsur seram. Untuk estetika permainan, pembangun menginginkan agar ia "tampak kaku", berbeza dengan permainan sebelumnya dalam siri ini, *Robotics;Notes* (2012). Muzik runut bunyi digubah oleh Takeshi Abo berdasarkan nota tanggapannya terhadap cerita dan aliran emosi, untuk memastikan wujud hubungan yang baik dengan pandangan dunia dalam permainan. Terjemahan bahasa Inggeris dikendalikan oleh Adam Lensenmayer, yang pengalamannya menterjemah permainan *Science Adventure,* *Steins;Gate 0* (2015) memastikan proses kali ini menjadi lebih lancar, dengan perhubungan dengan pembangun yang kerap.

*Chaos;Child* diterima baik oleh pengkritik, tetapi tidak berjaya secara komersial; ini membawa kepada perkembangan *Steins;???*, yang berkaitan dengan permainan *Science Adventure* yang lebih popular iaitu *Steins;Gate* yang akan dibentuk sama seperti cara *Chaos;Child* dikait dengan *Chaos;Head*. Media *Chaos;Child* lain termasuk siri anime, dua manga, drama audio, dan permainan video *Chaos;Child Love Chu Chu!* *!* .
Seorang pelakon sejarah berkelengkapan sebagai seorang askar *centurio* yang dicatat sekitar 70 SM 
**Centurio** (pinjaman bahasa Latin daripada akar bahasa Yunani: *kentyríōn* atau ἑκατόνταρχοςcode: grc is deprecated  , *hekatóntarkhos*) adalah pegawai profesional yang diwujudkan dalam tentera Rom berikutan pembaharuan yang dilaksanakan dalam pemerintahan Gaius Marius terhadap Empayar tersebut pada 107 SM. Jawatan ini asalnya memerintahkan seratus orang (abad a) sekitar 80 legionariums, dengan lain 20 pekerja dan orderlies yang,  tetapi perwira senior diperintahkan kohort atau mengambil peranan kanan dalam legion pimpinan mereka. Pangkat ini turut wujud dalam angkatan laut empayar. 

Askar-askar dalam pangkat ini menerima gaji lebih tinggi daripada anggota legionarius yang biasa.  Veteran-veteran sering bekerja sebagai penyewa askar centurio yang menamtkan pangkat mereka. 

Mereka dipertanggungjawabkan ke atas pelatihan dan penjagaan disiplin legionari pimpinan mereka, mereka turut mempunyai reputasi untuk melaksanakan hukuman keras ke atas sesiapa melanggari peraturan askar.

Rujukan
-------

1. 1 2  New College Latin Dictionary
2. ↑  The Roman Legions
3. ↑  The Complete Roman Army
4. ↑  The Roman War Machine
5. ↑  The centuries (*centuriae*code: la is deprecated ) commanded by the centurion theoretically derive from *centum* ("hundred"), but that connection is now disputed. It certainly meant "company" or "tribe".
6. ↑  Earl S. Johnson, Jr. "Centurion," *The New Interpreter's Dictionary of the Bible, Vol. 1; Nashville: Abingdon Press, 2006,* p. 580. ISBN 9780687054275
7. ↑  Rich, John. "Military Organization and Social Change." War and Society in the Roman World. Ed. Graham Shipley. Vol. 5. N.p.: n.p. 1993. N. pag. Print. Leicester-Notthingham Studies in Ancient Society
**Kemolaran** (*molarity*, juga Mal. **molariti** atau Ind. **molaritas**) menyukat ketepuan sesuatu spesies kimia - zat pelarut dalam sesuatu larutan - berdasarkan bilangan bahan per unit isipadu larutan. Unit yang kerap digunakan untuk sukatan ini ialah bilangan Mol per liter dengan simbol mol/L. Sesebuah larutan dengan ketepuan sebanyak 1 mol/L dianggap bersamaan dengan 1 molar, (1 *M*).

Takrifan
--------

Ketepuan ini diungkaplanm dalam unit molar zat pelarut per liter larutan. Secara umumnya, ia ditakrfikan sebagai suatu bilangan bahan zat pelarut per isipadu unit larutan diwakili *c*:

{\displaystyle c={\frac {n}{V}}={\frac {N}{N\_{\rm {A}}\,V}}={\frac {C}{N\_{\rm {A}}}}.}
...di mana *n* merupakan bilangan zat pelarut dalam mol, *N* ialah bilangan molekul dalam sukatan isipadu larutan (dalam liter), nisbah *N*/*V* merupakan nombor ketepuan *C* dan *N*A merupakan pemalar Avogadro iaitu kira-kira 6.022×1023 mol−1.

Unit digunakan
--------------

Dalam Sistem Unit Antarabangsa, unit sukatan asas kemolaran disukat dalam unit mol/m3. Walau bagaimanapun, perkara ini tidak begitu berkesan dalam banyak situasi kerja makmal, maka unit mol/dm3 yang bersamaan dengan mol/L lebih digunakan dalam menulis laporan. Unit-unit sebegini sering diringkaskan menggunakan huruf *M*.

Rujukan
-------

1. ↑  Kesatuan Kimia Tulen dan Gunaan Antarabangsa. "amount concentration, *c*". *Ringkasan Terminologi Kimia* Edisi Internet.
2. ↑

Pautan luar
-----------

* Molar Solution Concentration Calculator
**Kempen Pulau Jawa 1806–1807** ialah sebuah kempen kecil yang berlaku semasa Perang Napoleon. Kempen ini melibatkan Tentera Laut Diraja British yang menentang skuadron tentera laut Belanda, sebuah negara ufti Empayar Perancis, yang berpengkalan di Tanah Jawa, Hindia Timur Belanda. Berniat untuk menghapuskan ancaman kepada perkapalan perdagangan British di Selat Melaka, dalam tahun 1806 Laksamana Muda Sir Edward Pellew mengambil keputusan untuk menyerang dan mengalahkan angkatan laut Belanda yang berpangkalan di Pulau Jawa; angkatan laut Belanda yang terdiri daripada beberapa kapal perang utama dan tiga frigat perlu dimusnahkan demi memastikan keunggulan British di rantau itu. Oleh sebab beliau tidak mempunyai kekuatan ketenteraan yang mencukupi bagi menyerang koloni ataupun tanah jajahan Belanda, Pellew memilih untuk memencil dan mengepung skuadron Belanda di Betawi sebagai persiapan buat serangan terhadap kapal-kapal Belanda oleh kapal-kapal utamanya. 

Walaupun rancangannya terkendala oleh sebab Pemberontakan Vellore di India British, Pellew menghantar frigat *HMS Greyhound* ke Laut Jawa pada bulan Julai 1806. *Greyhound* memintas dan mengalahkan sebuah konvoi Belanda pada persisiran pantai Sulawesi pada 25 Julai dan tiga bulan kemudian frigat *HMS Caroline* berjaya menawan frigat Belanda *Maria Riggersbergen* pada muara pelabuhan Betawi. Berikutan kejayaan-kejayaan ini, Pellew berjaya membawa angkatan utamanya ke pulau Jawa dan dalam bulan November 1806 beliau telah melancarkan serangan besar-besaran terhadap Betawi dan memusnahkan frigat terakhir dan beebrapa kapal kecil skuadron Belanda. Kapal perang utama Belanda berjaya melarikan diri sebelum serangan Pellew ke pelabuhan Gresik berdekatan Surabaya; dan walaupun kapal-kapal tersebut usang dan rosak, Pellew terpaksa melancarkan serangan kedua terhadap Pulau Jawa pada bulan Oktober 1807. Serangan ini berakhir dengan penawanan pelabuhan Betawi dan penghapusan saki-baki angkatan laut Belanda di timur.

Kemenangan ini membuat Britain berkuasa terhadap lawan Eropahnya di timur Lautan Pasifik dan barat Lautan Hindi, dan membolehkan perdagangan British berjalan tanpa gangguan di rantau itu. ia juga membolehkan angkatan British menumpukan perhatian terhadap satu-satunya ancaman kepada konvoi-konvoi perdagangan mereka: kepulauan Perancis Ile Bonaparte dan Isle de France (sekarang Mauritius).

Nota
----
Satellite image of the San José mine and its surroundings
Pada 5 Ogos 2010, satu kejadian **kemalangan lombong berlaku di Copiapó** apabila lombong tembaga dan emas San José dekat Copiapó, Chile, runtuh sehingga menyebabkan 33 orang pekerja terkandas di bawah tanah.

Para pelombong yang keruntuhan itu bertahan di bawah tanah selama 69 hari. Kesemuanya 33 orang diselamatkan dan dibawa ke atas permukaan pada 13 Oktober 2010, iaitu orang pertama keluar pada jam 00:10 CLDT 13 Oktober 2010, hingga yang terakhir pada jam 21:55 CLDT.

Lombong San José Mine terletak 45 kilometer (28 bt) di utara Copiapó, di Chile utara. Para pelombong keruntuhan kira-kira 700 meter (2,300 ka) dari permukaan tanah dan berada pada jarak 5 kilometer (3 bt) dari pintu masuk, termasuk celah-celah syaf pintu masuk. Lombong ini digeruni kerana sejarah kegoyahannya yang pernah mengakibatkan kemalangan, termasuk seorang yang maut.

Pengambilan pelombong pertama, Florencio Ávalos, bermula pada hari Selasa, 12 Oktober 2010 pada jam 23:55 CLDT, dengan menggukana kapsul penyelamat *Fénix* yang mencapai permukaan 16 minit kemudian. Pada 21:55 CLDT 13 Oktober 2010, kesemua 33 pelombong berjaya diselamatkan dalam keadaan sihat, kecuali seorang yang menghidap pneumonia, dan lain-lain yang mengalami jangkitan gigi dan masalah kornea.

### Gambar

* Picture of the rescue by Chilean government *Flickr*

Koordinat: 27°9′36.73″S 70°29′48.4″W﻿ / ﻿27.1602028°S 70.496778°W﻿ / -27.1602028; -70.496778

Lihat juga
----------

* Filem The 33

Rujukan
-------

1. ↑  Navarrete, Camila (6 Ogos 2010). "Se confirman las identidades de mineros atrapados en mina San José en Región de Atacama" (dalam bahasa Sepanyol). Radio Bío Bío. Dicapai pada 12 Oktober 2010.
2. ↑  "Onemi confirma a 33 mineros atrapados en yacimiento en Atacama" (dalam bahasa Sepanyol). La Tercera. 6 Ogos 2010. Diarkibkan daripada yang asal pada 2011-01-02. Dicapai pada 12 Oktober 2010.
3. ↑  Illiano, Cesar (9 Oktober 2010). "Rescue near for Chile miners trapped for 2 months". Reuters AlertNet. Dicapai pada 11 Oktober 2010.
4. ↑  Haroon Siddique (23 Ogos 2010). "Chilean miners found alive – but rescue will take four months". The Guardian. Diarkibkan daripada yang asal pada 2013-03-02. Dicapai pada 23 Ogos 2010.
5. ↑  "First of 33 trapped miners reaches surface". CNN. 12 Oktober 2010. Dicapai pada 12 Oktober 2010.
6. ↑  "Chile Miners Rescue: Live". Telegraph. 12 October 2010. Diarkibkan daripada yang asal pada 2010-10-13. Dicapai pada 12 October 2010.
7. ↑  Chile Mine Rescue Live *BBC News*, 13 Oktober 2010

Pautan luar
-----------

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Rama-rama *Macroglossum stellatarum* menghirup dari bunga *Dianthus*. Pendebungaan ialah salah satu contoh kesalingan.
**Kesalingan** merupakan cara dua organisma yang berlainan spesies berinteraksi dalam satu hubungan yang mana setiap individu memperoleh manfaat ketegapan (*yakni* hasil pembiakan yang meningkat atau bertambah baik). Interaksi yang sedemikian sesama yang sama spesies dipanggil kerjasama. Kesalingan boleh dikontraskan dengan persaingan antara spesies, yang mana setiap spesies mengalami *kemerosotan* ketegapan); perdayaan atau parasitisme, yang mana satu spesies mendapat manfaat sehingga *menjejaskan* spesies yang lain. Kesalingan ialah sejenis simbiosis. Simbiosis pada amnya memaksudkan hubungan antara spesies baik secara bersaling, parasit, mahupun komensel. Kesalingan itu hanya salah satu *jenis*nya.

Satu contoh terbaik kesalingan ialah hubungan antara ungulat (seperti lembu) dan bakteria di dalam ususnya. Ungulat mendapat manfaat daripada selulase hasilan bakteria yang membantu pencernaan; bakteria pula mendapat manfaat daripada bekalan nutrien yang mantap dalam persekitaran perumah.

Kesalingan memainkan peranan penting dalam ekologi. Contohnya, interaksi bersaling adalah penting untuk fungsi ekosistem daratan kerana lebih 48% tumbuhan daratan bergantung pada hubungan mikoriza dengan fungi untuk memberi mereka sebatian tak organik serta elemen-elemen kesan. Selain itu, kesalingan adalah penting untuk mendorong evolusi yang melahirkan kepelbagaian hidupan yang sedia wujud, seperti bentuk bunga (penting untuk kesalingan pendebungaan) dan evolusi bersama sesama kelompok-kelompok spesies. Bagaimanapun, sepanjang zaman kesalingan kurang menerima perhatian berbanding interaksi-interaksi lain seperti pemangsaan dan parasitisme.

Tidak selalunya jelas dan mudah untuk menentukan setepatnya sejauh mana manfaat ketegapan kepada individu dalam hubungan bersaling, terutamanya yang mana individu boleh menerima manfaat daripada pelbagai spesies, misalnya kebanyakan kesalingan antara tumbuhan dan haiwan pendebunga. Oleh itu, adalah kebiasaan untuk mengkategorikan kesalingan menurut kerapatan hubungan, dengan istilah-istilah seperti obligat (keperluan) and fakultatif (pilihan). Walaupun begitu, mengukur "kerapatan" itu juga sukar. Mungkin ia memaksudkan kebergantungan bersaling (spesies tanpa hidup tanpa satu sama lain) atau keintiman biologi hubungan itu berkenaan kerapatan jasmani (*cth.*, satu spesies hidup di dalam tisu spesies yang lain).

Rujukan
-------

1. ↑  Thompson, J. N. 2005 The geographic mosaic of coevolution.
Chicago, IL: University of Chicago Press.
2. ↑  Bronstein, JL. 1994. Our current understand of mutualism. Quarterly Review of Biology 69 (1): 31-51 March 1994
3. ↑  Begon, M. J.L. Harper, and C.R. Townsend. 1996. *Ecology: individuals, populations, and communities*, Third Edition. Blackwell Science Ltd. Cambridge, Massachusetts, USA.
4. ↑  Ollerton, J. 2006. "Biological Barter": Patterns of Specialization Compared across Different Mutualisms. pp. 411-435 in: Waser, N.M. & Ollerton, J. (Eds) Plant-Pollinator Interactions: From Specialization to Generalization. University of Chicago Press.
**Nor Azlan Rosle Sallehudin** (lahir 20 April 1982) atau di kenali sebagai **Azlan Typewriter** merupakan penyanyi utama kumpulan Azlan & The Typewriter. Dia juga pernah menyertai kumpulan Meet Uncle Hussain (juga dieja MeetUncleHussain atau meetunclehussain, singkatan MUH). Beliau kini bergiat dengan kumpulan Prima Domestik yang merupakan kumpulan berkonsep hard rock dan menghasilkan album studio. Untuk itu, kumpulan **Prima Domestik** turut bergandingan bersama pemuzik otai seperti Hillary Ang, Joe Wings, Kelly (bass) dan Ujang Exists (dram).

Beliau menceburi dalam bidang hiburan dengan menyertai kumpulan Meet Uncle Hussain sebagai penyanyi utamanya. Selepas keluar dari dia menubuhkan kumpulannya sendiri ia itu kumpulan Azlan & The Typewriter.

Antara lagunya yang mendapat sambutan peminat adalah *Lagu Untukmu, La La La Kerjalah dan Pari-Pari Di Bawah Angin , kelibat si penyair , idola , tanda tanya dan Jangan Khianati Aku*

Pencapaian
----------

Sepanjang pembabitannya dalam bidang hiburan, dia pernah menggondol beberapa anugerah, antaranya adalah Juara Anugerah Juara Lagu Ke-23 (AJL23) menerusi lagu "Lagu Untukmu" pada 2008 dan Kumpulan Baru Terbaik pada Anugerah Planet Muzik (APM) 2008. Bersama kumpulan Azlan & The Typewriter, menggondol Naib Juara , Anugerah Juara Lagu ke-27 ("Idola"; 2012), TV3 dan dua buah lagi lagunya layak ke pertandingan itu iaitu "Pelita" (bersama Monoloque dan Noh Salleh; AJL25/2010) dan "Tandatanya" (Azlan & The Typewriter; AJL28/2013) sekali lagi bersama Azlan and the typewriter di AJL35/2020 bersama lagu Jangan khianati Aku .

Pendidikan
----------

Azlan mendapat pendidikan tahap diploma dalam Teknologi Pengurusan dari *Centre Continuing Education*, Wangsa Maju, Kuala Lumpur.

Kesihatan
---------

Beliau disahkan mengidap penyakit hyper tiroid pada 2000 yang menyebabkan kesusutan badan. Beliau kini disahkan sihat dari penyakit tersebut.

Rujukan
-------

1. ↑  Lan sertai Prima Domestik.

Pautan luar
-----------

* Lan MUH mengaku degil.
* Cover story: Tak luntur semangat.[*pautan mati kekal*]
* Lan sertai Prima Domestik.
**Negara-negara Arab Bersatu** merupakan gabungan singkat Republik Arab Bersatu (Mesir dan Syria) dan Yaman Utara dari
1958 ke 1961.

Republik Arab Bersatu adalah sebuah negara berdaulat terbentuk oleh kesatuan Mesir dan Syria pada 1958. Pada tahun yang sama, Kerajaan Mutawakkiliyah Yaman (Yaman Utara), yang sudah menandatangani pakatan pertahanan dengan Mesir, bergabung dengan negeri yang baru itu pada tahun 1958 dalam gabungan longgar yang dikenali sebagai atau Negara-Negara Arab Bersatu. Walau bagaimanapun, tidak seperti negara-negara anggota Republik Arab Bersatu, Yaman kekal sebagai negara berdaulat yang bebas. Ia mengekalkan keahlian PBB dan kedutaan berasingan sepanjang masa ketika pergabungan.

Baik kesatuan atau persekutuan itu tidak memenuhi peranan mereka sebagai pemacu pan-Arab atau nasionalisme Arab, kerana mereka dibubarkan pada 1961.

Lihat juga
----------

* Republik Arab Bersatu, sebuah persekutuan antara Mesir dan Syria (1958–1961).
* Persekutuan Arab, sebuah persekutuan antara Iraq dan Jordan (1958).
* Persekutuan Republik Arab (1972–1977).
| Mukim Lundang  |
| --- |
| Daerah di Kelantan |
| **Geografi** |
| Status | Mukim |
| Asal nama | N/A |
| Negeri | Kelantan |
| Daerah | Jajahan Kota Bharu |
| Keluasan | N/A |

  

Lundang mempunyai dua buah Mukim. Mukim Lundang terletak disebelah selatan Lundang. menakala di sebelah utara Lundang adalah Mukim Al Muttaqin, Lundang. sempadan bagi kedua dua Mukim ini adalah dipisahkan dengan sebatang Jalan Raya Utama iaitu Jalan Sultan Yahya Petra. Mukim Lundang adalah Mukim asal diLundang. ia kemudian telah dipecah kepada dua pada tahun 1980an dengan diwujudkan sebuah lagi mukim baharu iaitu Mukim Al Muttaqin, Lundang. keadaan ini disebabkan pertambahan kepadatan penduduk serta Pembangunan pesat berlaku dimana Lundang terletak dalam kawasan Pusat Bandaraya Kota Bharu, Ibu Negeri Kelantan.

Pentadbiran
-----------

Mukim Lundang merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Kota Bharu.

Pautan luar
-----------

* KOD PENCAMAN LOT TANAH – Unique Parcel Identifier : UPI Diarkibkan 2017-12-27 di Wayback Machine
Muka hadapan Muzium Sejarah Alam dan Sains Negara, di Rua da Escola Politécnica, Lisbon
**Muzium Sejarah Alam dan Sains Negara** di Lisbon, Portugal (Portugis: *Museu Nacional de História Natural e da Ciência*code: pt is deprecated ) ialah muzium utama negara yang memfokuskan pada alam semula jadi. Ditubuhkan pada tahun 1926, muzium ini berfungsi di bawah Universiti Lisbon.

Koleksinya yang kaya, dikumpulkan lebih daripada 250 tahun, menjangkau zoologi, antropologi, geologi dan botani.

Muzium ini mempunyai aktiviti untuk mempromosikan sejarah semula jadi dan kesedaran sains, dengan ruang untuk pameran seni, persidangan, perbahasan, bengkel dan kursus.

Sejarah
-------

Penamaan awamnya ialah "MUjHNAC - Muzium Sejarah Alam dan Sains Negara". Ia diasaskan pada Oktober 2011. Unit ini menggabungkan bekas Muzium Sejarah Alam Negara dan Muzium Sains Universiti Lisbon, mengintegrasikan koleksi mereka, bangunan lama Sekolah Politeknik, Taman Botani Lisbon dan Balai Cerap Astronomi Lisbon (yang ini sejak Julai 2012):

MUjHNAC bermula di Muzium Sejarah Alam Diraja dan Taman Botani, yang dicipta pada separuh kedua abad kelapan belas, di Ajuda (Lisbon barat). Ia kemudiannya ditempatkan untuk tempoh yang singkat di Akademi Sains Diraja dan dipindahkan ke Sekolah Politeknik (1858), pertama kali dinamakan sebagai Muzium Negara Lisbon (1861).

Taman Botani Lisbon dibuka secara rasmi pada tahun 1878.

Pada tahun 1911, dengan penciptaan Universiti Lisbon, Muzium ini dilampirkan kepada Fakulti Sains, mengambil nama Muzium Sejarah Alam Negara pada tahun 1926.

Pada Mac 1978, kebakaran besar memusnahkan sebahagian besar bangunan bekas Sekolah Politeknik, serta koleksi zoologi dan sebahagian daripada koleksi geologi. Fakulti kemudiannya berpindah ke premis lain.

Muzium Sains Universiti Lisbon telah diwujudkan pada Mei 1985, berkongsi bangunan dengan Muzium Sejarah Semula Jadi Negara.

Kedua-dua muzium telah diberi undang-undang kecil baru pada tahun 2003, menjadi autonomi daripada Fakulti Sains dan di bawah pentadbiran langsung Rektor Universiti Lisbon.

Lihat juga
----------

* Universiti Lisbon

Rujukan
-------

1. ↑  "History of the National Museum of Natural History and Science".

Pautan luar
-----------

* Tapak web rasmi

Koordinat: 38°45′19.65″N 9°9′41.26″W﻿ / ﻿38.7554583°N 9.1614611°W﻿ / 38.7554583; -9.1614611

  


| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
| Lain-lain | 
* SUDOC (Perancis)
	+ 1

 |

Templat:Portugal-museum-stub
Muzium Rakyat, Kecantikan, dan Galeri layang-layang, Melaka.
Muzium Rakyat, Kecantikan, dan Galeri layang-layang, Melaka.
**Muzium Rakyat** merupakan sebuah muzium di Melaka, malaysia. Bangunan muzium ini dahulunya merupakan Majlis Perbandaran Melaka Bandaraya Bersejarah (MPMBB) sebelum diambil alih oleh PERZIM. Muzium Rakyat yang terletak di aras 1 bangunan ini telah dirasmikan oleh Y.A.B Perdana Menteri Malaysia pada 15 April 1992. 

Pameran utama muzium meliputi aspek pentadbiran, perumahan, sosial, perindustrian, pelancongan, infrastruktur dan pertanian. Ia digarap sebegitu rupa untuk menunjukkan penglibatan rakyat dan kerajaan dalam memajukan Negeri Melaka. Kecemerlangan Melaka turut diabadikan dalam 'Pameran Melaka Sedekad' yang dikenali sebagai Muzium Rakyat.

Antara objektifnya adalah untuk mempamerkan pencapaian dan kemajuan Negeri Melaka dalam pelbagai bidang ekonomi, politik, sosial, pendidikan, pelancongan, perindustrian dan sebagainya serta hubungan antara kerajaan dan rakyat.

Bangunan Majlis Perbandaran Melaka Bandaraya Bersejarah (MPMBB) ini diambil alih oleh PERZIM. Muzium Rakyat yang terletak di aras 1 bangunan ini dirasmikan oleh Perdana Menteri pada 15 April 1992. 

Pameran muzium meliputi aspek pentadbiran, perumahan, sosial, perindustrian, pelancongan, infrastruktur dan pertanian. Ia digarap begitu rupa untuk penglibatan rakyat dan kerajaan dalam memajukan Melaka. Kecemerlangan Melaka diabadikan dalam 'Pameran Melaka Sedekad'.

Antara objektifnya adalah mempamerkan isu-isu istimewa menarik berkaitan dengan pertumbuhan sosio-ekonomi dari zaman Melaka hingga tahap "Kegemilangan Melaka" dalam bidang ekonomi, politik, pendidikan, sosial, pelancongan, perindustrian dan sebagainya serta hubungan kerajaan-rakyat. Terdapat juga Muzium Kecantikan dan Muzium Layang-layang masing-masing didapati di tingkat 2 dan tingkat 3.

Bayaran Masuk
-------------

* Dewasa : RM5
* Kanak-kanak: RM 3

Waktu Operasi
-------------

9 pagi – 6 petang

Galeri
------

* Muzium Rakyat, Kecantikan, dan Galeri layang-layang, Melaka sebelum dicat.Muzium Rakyat, Kecantikan, dan Galeri layang-layang, Melaka sebelum dicat.
* Muzium Rakyat, Kecantikan, dan Galeri layang-layang, Melaka selepas dicat (dari sudut pandangan lain)Muzium Rakyat, Kecantikan, dan Galeri layang-layang, Melaka selepas dicat (dari sudut pandangan lain)

Pautan luar
-----------

* Laman Muzium Rakyat oleh Kerajaan Melaka.

|  |  |
| --- | --- |
|  | Wikimedia Commons mempunyai media berkaitan ***Muzium Rakyat*** |
Charles Nungesser's Nieuport 17
**Nieuport 17** merupakan kapal terbang yang dihasilkan oleh *Société Anonyme des Établissements Nieuport* yang diasaskan di Issy-les-Moulineaux, Paris pada tahun 1910. Ia aktif pada tahap awal penerbangan Eropah. Ketika perang antara Perancis dengan Jerman meletus pada Ogos 1914, *Société Anonyme des Établissements Nieuport* telah cukup mantap untuk memulakan rekaan dan menghasilkan siri kapal terbang pejuang yang digunakan secara meluas oleh pihak Perancis dan sekutunya bagi menentang pihak Jerman.

Nieuport 17 tpinġija
Nieuport 17 telah direka oleh Gustave Delage, dan merupakan kapal terbang sayap berkembar solo yang biasa digunakan pada masa awal Perang Dunia Pertama. Nieuport 17 memiliki reka bentuk satu ruang sayap berkembar, berikat, struktur badannya diperbuat daripada kayu kecuali dibahagian hadapan yang memiliki tiub keluli dipetri yang diselitupi dengan penutup aluminium di hadapan kokpit juruterbang.
Di bahagian belakang, keseluruhan struktur kayu ditutup dengan fabrik, sebagaimana pada sayap dan permukaan ekor, dengan sayap bawah 'sesquiplane' lebih sempit, hanya separuh keluasan sayap atas. Gear pendaratan adalah jenis gelincir ekor ("tailskid"), unit utama terdiri dari sokongan ikatan Vee diikat wayar melalui paksi. 

Escadrille N 124 dalam pasukan udara Perancis yang dikendali oleh sukarelawan Amerika, dan dipindahkan ke USAS pada Februari 1918 bagi menjadi skuarden pengejar pertama beraksi. Secara rasminya Skuarden Udara ("Aero Squadron") ke-103, mereka lebih dikenali sebagai skuarden 'La Fayette'.

Pesawat Nieuport 17 awal memiliki enjin berputar Le RhBne 9J 110-kuasa kuda (82-kW) atau, bagi Nieuport 17-bis, oleh enjin Clerget 9B 130-kuasa kuda (97-kW). Ia digunakan secara meluas oleh pihak Berikat, perolehan AEF dihadkan pada 75 Nieuport 17-an yang digunakan bagi latihan, dan satu Nieuport 17-bis yang dihantar ke Amerika Syarikat bagi ujian dan kajian.

Nieuport 21, yang merupakan variasi bagi Nieuport 17, diperkenalkan dengan enjin Le RhBne 9C 80-kuasa kuda (60-kW) dan aileron yang lebih besar, tetapi selain itu hanya sedikit berbeza. Dua versi diperolehi oleh AEF, Nieuport 21 awal (jumlah keseluruhan 181), tambah 17 variasi dengan enjin Le RhBne 9J, kesemuanya 198 digunakan dalam peranan latihan. Versi akhir langsung keluarga ini adalah Nieuport 23, yang lebih lasak (dan dengan itu lebih berat) versi bagi Nieuport 17. Perolehan AEF bagi ini hanyalah 50 buah (juga untuk latihan) terdiri dari variasi dengan enjin Le RhBne (keseluruhan 47) dan 9J (3).

Rujukan
-------

* FIGHTER OF THE UNITED STATES AIR FORCE, From World War I Pursuits to the F-117, Robert F. Dorr & David Donald, Temple Press Aerospace, 1990
**Paris** merupakan sebuah Mukim yang terletak di Daerah Kinabatangan.

Sejarah
-------

Menurut sumber tempatan, asal usul Paris bermula pada tahun 1976. Pada asalnya, kawasan ini merupakan kawasan Hutan Simpan Kelas 1 iaitu Hutan Simpan Koyah dan Hutan Simpan CJS Sundang yang terdapat di Daerah Kinabatangan. Dalam tahun tersebut, seramai 10 orang penduduk tempatan yang diketuai oleh Tuan Haji Tujoh (Ibrahim) Bin Silabi telah membentuk satu Jawatankuasa Kemajuan Kampung (JKK) bagi membuat permohonan kepada Kerajaan Negeri Sabah mengenai pembukaan kawasan penempatan baru untuk penduduk tempatan di kawasan tersebut. Berpandukan BUKU MERAH KAMPUNG NEGERI SABAH pada waktu itu, Jawatankuasa ini telah memulakan mesyuarat kali Pertama pada 23 April 1977. 

Dengan keluasan sebanyak 3,000 ekar (fasa 1) dan populasi penduduk hanya seramai 145 orang , JKK telah mendapat kebenaran dan kelulusan daripada pemerintah Kerajaan Negeri Sabah pada waktu itu untuk membuka penempatan baru yang dikenali sebagai Kampung Paris. Kampung Paris secara rasminya telah dibuka pada 15hb Jun 1977 dan telah dirasmikan oleh Penolong Pegawai Daerah Merangkap Pegawai Daerah pada masa itu iaitu Encik Mohd. Zinin, dengan kerjasama Pegawai Pembangunan Masyarakat N29 Sukau, En. Sairin Moyang. Nama Kampung Paris adalah merupakan ilham daripada isteri Pengerusi JKK yang juga selaku pengasas kampung pada masa itu iaitu Puan Hajah Itamah Bt Otoh. PARIS kemudiannya telah diterjemahkan melalui singkatan daripada :- 

* P - Perkampungan
* A - Anak
* R - Rakyat
* I - Islam
* S - Sabah

Ianya membawa maksud bahawa Kampung ini didiami seramai 95% penduduk beragama Islam dan selebihnya adalah daripada agama lain. Pada masa kini, pembangunan Kg. Paris telah melalui fasa ke-3 dan Paris telah diiktiraf menjadi 1 mukim dengan pertambahan 6 buah kampung menjadi 7 buah kampung kesemuanya termasuk Kampung Paris 1. Sumber: fail JKK Kampung Paris 1977 - En. Shariff Mislin Sh. Bakir (SU JKK Pertama Kg. Paris 1)

Geografi
--------

Mukim Paris terletak hanya 30 km dari Bandar Lahad Datu berbanding Pekan Kota Kinabatangan.

* **Sungai**

1. Sungai Koyah
2. Sungai Pin
3. Sungai Tekala
4. Sungai Tenagang

Demografi
---------

Dari segi demografi majoriti penduduk di Mukim Paris adalah Muslim yang terdiri daripada Suku Kaum Orang Sungai dan Bugis namun terdapat juga minoriti kaum lain seperti Kenyah, iaitu salah satu yang berasal dari Sarawak yang berhijrah ke Sabah.

Penempatan
----------

* **Senarai Kampung**

1. Kampung Koyah A
2. Kampung Koyah B
3. Kampung Koyah Bersatu
4. Kampung Paris 1
5. Kampung Paris 2
6. Kampung Paris 3
7. Kampung Sri Tekala